Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 602/14/8803	Košice II, 10.12.2014
EEČ : 2-64-548-2014

U Z N E S E N I E

Trestná vec:	obvinená XXXXX a spol. 
Trestný čin:	skrátenie dane a poistného podľa § 148 odsek 3 Trestného zákona číslo 140/1961 Zbierky zákonov v znení zákona číslo 183/1999 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: výskumný pracovník UPJŠ XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: nezistené

	V trestnej veci vedenej proti XXXXX a spol. pre trestný čin skrátenia dane a poistného podľa § 9 ods. 2, § 148 ods. 3 Trestného zákona účinného v čase spáchania skutku ktorého sa mali dopustiť tak, že:

ako konatelia spoločnosti XXXXX s.r.o. XXXXX, XXXXX, DIČ: XXXXX podali na Daňovom úrade  XXXXX XXXXX, XXXXX, XXXXX, daňové priznanie k dani z pridanej hodnoty za zdaňovacie obdobia I.-III. štvrťrok 2000

- dňa 26.04.2000 v XXXXX na ul. XXXXX na Daňovom úrade XXXXX XXXXX, v daňovom priznaní k dani z pridanej hodnoty  za prvý štvrťrok 2000 v rámci DPH na výstupe nepriznali  DPH z tržieb vo výške  280.064,-Sk, kde DPH činilo sumu 62.885,-Sk, čím v daňovom priznaní k DPH skrátili DPH na výstupe a takto svojim konaním spôsobili štátnemu rozpočtu SR škodu vo výške 62.885,-Sk

- dňa 25.07.2000 v XXXXX na ul. XXXXX XXXXX na Daňovom úrade XXXXX XXXXX v daňovom priznaní k dani z pridanej hodnoty  za druhý štvrťrok 2000 v rámci DPH na výstupe nepriznali  DPH z tržieb vo výške  2.057.721,-Sk, kde DPH činilo sumu 463.646,-Sk,  čím  v daňovom  priznaní  k DPH  skrátili  DPH  na  výstupe a takto  svojim  konaním  spôsobili  štátnemu  rozpočtu SR škodu vo výške 463.646,-Sk

- dňa 26.10.2000 v XXXXX na ul. XXXXX XXXXX na Daňovom úrade XXXXX XXXXX, v daňovom priznaní k dani z pridanej hodnoty  za tretí štvrťrok 2000 v rámci DPH na výstupe nepriznali  DPH z tržieb vo výške 94.143,-Sk, kde DPH činilo sumu 19.230,-Sk,  čím  v  daňovom  priznaní  k  DPH  skrátili  DPH  na  výstupe a  takto  svojim  konaním  spôsobili  štátnemu  rozpočtu SR škodu vo výške 19.230,-Sk
čím takto svojim konaním celkovo spôsobili štátnemu rozpočtu SR škodu vo výške 545.761,-Sk (18.115,95 €).

lebo je trestné stíhanie neprípustné podľa § 9 odsek 1 písmeno a

Odôvodnenie:
Uznesením vyšetrovateľa Okresného riaditeľstva PZ XXXXX, Úradu justičnej a kriminálnej polície XXXXX XXXXX, sp. zn. OUJP-XXXXX zo dňa  24.10.2005 bolo podľa § 163 ods. 1 Trestného poriadku vznesené obvinenie XXXXX a XXXXX pre trestný čin skrátenia dane a poistného podľa § 9 ods.2, § 148 ods. 3 Trestného zákona účinného v čase spáchania skutku na skutkovom základe, ako je to uvedené vo výrokovej časti tohto uznesenia.

Uznesením vyšetrovateľa Okresného riaditeľstva PZ XXXXX, Úradu justičnej a kriminálnej polície XXXXX XXXXX sp. zn. OUJP-XXXXX zo dňa  26.01.2006 bolo podľa § 228 ods. 2 písm. a/ Trestného poriadku prerušené trestné stíhanie proti obv. XXXXX a obv. XXXXX pre neprítomnosť svedka XXXXX XXXXX

Uznesením vyšetrovateľa Okresného riaditeľstva PZ XXXXX, odboru kriminálnej polície XXXXX XXXXX, sp. zn. ORP-XXXXX /predtým OUJP-XXXXX) zo dňa  10.11.2014 bolo podľa § 228 ods. 5 Trestného poriadku pokračované v trestnom stíhaní obv. XXXXX a obv. XXXXX pre trestný čin skrátenia dane  a poistného podľa § 9 ods. 2, § 148 ods. 3 Trestného zákona účinného v čase spáchania skutku.  

Vyšetrovateľ Okresného riaditeľstva PZ XXXXX, odboru kriminálnej polície dňa 05.12.2014 predložil na Okresnú prokuratúru XXXXX XXXXX spisový materiál  s návrhom na zastavenie trestného stíhania proti obv. XXXXX a obv. XXXXX pre trestný čin skrátenia dane poistného podľa § 9 ods. 2, §  148 ods. 3 Trestného zákona účinného  v čase spáchania skutku, a to podľa § 215 ods. 1 písm. d/  Trestného poriadku s poukazom na ustanovenie § 9 ods. 1 písm. a/ Trestného poriadku.

Skutky, pre ktoré bolo vznesené obvinenie XXXXX a XXXXX boli právne kvalifikované ako trestný čin skrátenia dane a poistného podľa § 9 ods. 2, § 148 ods. 3 Trestného zákona účinného v čase spáchania skutku, pričom dátum spáchania skutku, teda aj dokonania trestného činu je v tomto prípade dňa 26.10.2000 a pri uvedenom trestnom čine je trestná sadzba odňatia slobody na dva až osem rokov.

Je potrebné poukázať na to, že trestné stíhanie obvinených bolo prerušené od 26.01.2006 do 10.11.2014 pre neprítomnosť svedka a v uvedenom časovom rozpätí vyšetrovateľ nevykonal žiadne procesné úkony smerujúce k trestnému stíhaniu oboch obvinených.

Podľa § 67 ods. 1 Trestného zákona účinného v čase spáchania skutku trestného činu trestnosť činu zaniká uplynutím premlčacej doby, ktorá je:

a) dvadsať rokov, ak ide o trestný čin, za ktorý tento zákon v osobitnej časti dovoľuje uložiť výnimočný trest,
b) desať rokov, ak je horná  hranica trestnej sadzby odňatia slobody najmenej desať rokov,
c) päť rokov, ak je horná hranica trestnej sadzby odňatia slobody najmenej tri roky
d) tri roky pri ostatných trestných činoch.

(2) Do premlčacej doby sa nezapočítava doba, po ktorú nebolo možné páchateľa postaviť pred súd pre zákonnú prekážku, ani doba, po ktorú sa zdržoval v cudzine.

(3) Premlčanie trestného stíhania  sa prerušuje:

a)	oznámením alebo vznesením obvinenia pre trestný čin, o premlčanie ktorého ide, ako aj po ňom nasledujúcimi úkonmi vyhľadávacieho orgánu, vyšetrovateľa, prokurátora alebo súdu smerujúcimi k trestnému stíhaniu páchateľa 
alebo
b)	ak páchateľ spáchal v premlčacej dobe trestný čin nový, na ktorý tento zákon ustanovuje trest rovnaký alebo prísnejší.

(4) Prerušením premlčania sa začína nová premlčacia doba.

	Premlčacia lehota nebola v zmysle vyššie uvedených zákonných dôvodov prerušená u obvinených, pretože trestné stíhanie bolo prerušené pre neprítomnosť svedka, ktorý doposiaľ nebol vypočutý.

	Vzhľadom na trestnú sadzbu trestného činu skrátenia dane a poistného podľa § 148 ods. 1 Trestného  zákona účinného v čase spáchania skutku a aktuálny odpis z registra trestov oboch obvinených je  možné konštatovať, že k premlčaniu trestného stíhania oboch obvinených došlo dňa 27.01.2011.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 ods. 1 písm. a/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak je trestné stíhanie  premlčané.

Podľa § 2 ods. 1 Trestného zákona trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší. Pre obvinených je priaznivejšie postupovať podľa zákona účinného v čase spáchania skutku.

         Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor